Diari Oficial de la Generalitat Valenciana


Sumari del DOGV 127, del 27-10-1983 (1983/802453)

DECRET 127/1983, de 10 d'octubre, del Consell de la Generalitat Valenciana, pel qual es crea la Comissió d'lnformàtica de la Generalitat Valenciana.
----------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/10/10/127/dof/vci/html**

### Dades del document

Número de DOGV
:   127

Data del DOGV
:   27-10-1983

Secció del DOGV
:   DISPOSICIONS GENERALS

Número del document
:   1983/802453


Data del document
:   10-10-1983

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 127/1983, de 10 d'octubre, del Consell de la Generalitat Valenciana, pel qual es crea la Comissió d'Informàtica de la Generalitat Valenciana.  
L'establiment d'una Administració Pública ágil i eficaç requereix la introducció de mitjans informàtics amb els quals fer front a la resolució dels múltiples problemes que s'hi plantegen.   
D'altra banda, atesa la gran complexitat que comporta la implantació racional de la informàtica en l'àmbit de l'Administració Autonòmica, resulta convenient l'elaboració d'un Pla Informàtic de la Generalitat Valenciana, en el qual, amb deteniment i precisió, s'especifiquen els objectius a aconseguir i les tècniques i els equips informàtics adients per tal d'assolir-los, tenint en compte el millor aprofitament global dels recursos informàtics de l'Administració.   
Tanmateix, la mateixa dinàmica de la funció administrativa fa impossible la paralització, fins a l'elaboració del Pla esmentat, de moltes activitats que, d'altra banda, atesa l'enorme complexitat que comporten, no poden ser abordades sinó amb el suport de mitjans informàtics.   
Per evitar els efectes negatius que podrien derivar-se d'una acció dispersa de les distintes Conselleries, és necessària la creació d'una Comissió d?1nformàtica de la Generalitat Valenciana, que coordine i vetle pel manteniment dels principis de racionalitat i d'eficàcia, en la implantació de mesures informàtiques, fins que no s'aprove el Pla Informàtic de la Generalitat Valenciana.   
En atenció a aquests motius, a proposta del Conseller de la Presidència, prèvia deliberació del Consell de la Generalitat Valenciana en la reunió del dia 10 d'octubre de 1983,   
DECRETE:   
Article 1.r  
Es crea la Comissió d?Informàtica de la Generalitat Valenciana, adscrita a la Presidència de la Generalitat, amb les funcions i atribucions ressenyades en l'article següent.   
Article 2.n  
Correspon a la Comissió d?1nformàtica de la Generalitat Valenciana l'exercici de les funcions següents:   
Primera.-Informar en relació amb les matèries següents:   
a) Sistemes d'adquisició, tractament i ús de la informació que siga d'interés de la Generalitat Valenciana.   
b) Bancs de dades l'abast dels quals no ultrapasse l'àmbit de cada Conselleria.   
c) Personal especialitzat en informàtica de la Generalitat Valenciana.   
d) Adquisició de béns i serveis informàtics.   
e) Cooperació informàtica amb l'Administració de l'Estat, amb altres Comunitats Autònomes i amb les Corporacions Locals.   
f) Investigació i ensenyament de la informàtica entre els funcionaris de la Generalitat.   
g) Projectes de caràcter informàtic i plecs de condicions per a la contractació i execució de cada projecte.   
h) Qualsevol altra qüestió que efecte l'òrganització informàtica de la Generalitat.   
Segona.-Proposar a l'òrgan competent, en els concursos per a l'adjudicació de projectes informàtics, el contractista i l'oferta a què han de ser adjudicats aquests contractes.   
Tercera.-Establir directrius per a l'aplicació de la informàtica i vetlar-ne pel compliment.   
Article 3.r  
La Comissió Informàtica de la Generalitat Valenciana estarà composta pels membres següents, nomenats pel President a proposta dels Consellers respectius:   
President: El Conseller de la Presidència.   
Vocals: Un representant de cada Conselleria, amb categoria de Director General o equivalent, designat pel Conseller respectiu.   
Secretari: El representant de la Conselleria de la Presidència.  
Article 4.t   
Seran aplicables a aquesta Comissió d'Informàtica les normes de la Llei de Procediment Administratiu referents a requisits de convocatòria, celebració de sessions i substitució del Secretari o del President, en relació amb els òrgans col·legiats.   
Article 5.é  
La Comissió Informàtica de la Generalitat Valenciana podrà sol·licitar els assessoraments tècnics que estime convenients per al desplegament normal de les funcions que li han estat encomanades per aquest Decret.   
DISPOSICIO FINAL  
Aquest Decret entrarà en vigor l'endemà de la publicació al Diari Oficial de la Generalitat Valenciana.   
València, a 10 d'octubre de 1983.   
El President de la Generalitat,  
JOAN LERMA I BLASCO  
El Conseller de la Presidència,  
RAFAEL BLASCO I CASTANY


Còpia Permalink ELI